ভারত–শ্রীলঙ্কা শান্তি চুক্তি বাস্তবায়নের অংশ হিসেবে এলটিটিইকে নিরস্ত্র করার উদ্দেশ্যে ১৯৮৭ সালের শেষদিকে ভারতীয় শান্তিরক্ষী বাহিনী এলটিটিই-এর নিকট হতে জাফনা দখলের জন্য অভিযান চালায়। অপারেশন পবন সাংকেতিক নামবিশিষ্ট এই অভিযানে তিন সপ্তাহব্যাপী প্রচণ্ড যুদ্ধের পর ভারতীয় শান্তিরক্ষীরা এলটিটিই-এর কাছ থেকে জাফনা উপদ্বীপের কর্তৃত্ব ছিনিয়ে নিতে সক্ষম হয়, যেটি শ্রীলঙ্কান সৈন্যরা কয়েক বছর ধরে চেষ্টা করেও করতে পারে নি। ভারতীয় শান্তিরক্ষীরা ট্যাঙ্ক, হেলিকপ্টার গানশিপ ও ভারী কামানের সহায়তায় এলটিটিইকে পরাস্ত করতে সক্ষম হয়। এই অভিযানে ২১৪ জন ভারতীয় সৈন্য নিহত হয়।

যুদ্ধাপরাধ
এলটিটিই-এর সঙ্গে সংঘর্ষ
অপারেশন পবন
পটভূমি